Ин вожа дигар маъноҳо низ дорад, Файзобод (мазмунҳо)-ро бубинед.

**Файзобод** (то 1969 — *Дарагиён*) — шаҳрак (аз соли 2000), маркази маъмурии ноҳияи Файзободи Ҷумҳурии Тоҷикистон

Ҷуғрофиё ва аҳолӣ
-----------------

Шаҳраки Файзобод 50 км шарқтари шаҳри Душанбе воқеъ аст. Аҳолиаш 9 600 нафар (2016), тоҷикон. Аз 1374 хоҷагӣ иборат аст.

| **Сол** | 2014 | 2015 | 2019 | 2020 |
| --- | --- | --- | --- | --- |
| **Шумора**
**(ҳаз. нафар)** | 9,2 | ↗9,4 | ↗10,3 | ↗10,4 |

Тақсимоти маъмурӣ
-----------------

Шаҳрак аз маҳаллаҳои (кӯчаҳои) Исмоли Сомонӣ, Истиқлол, Гулистон, Мирзохӯҷа Шоев, Сино, Саидшоҳӣ, Розиқзода, Саид Гулон, Рӯдакӣ, Зебуниссо, Айнӣ, Саид Ҷалол, Қурбоналӣ Файзалиев, Чинаӣ, Ҷомӣ иборат мебошад.

Иқтисодиёт ва иҷтимоиёт
-----------------------

Бинои Филиали ҶСК "Ориёнбонк" дар ноҳияи Файзобод
Дар ҳудуди ҷамоат Ассотсиатсияи хоҷагиҳои деҳқонӣ, Идораи нақлиёт ва роҳ, шуъбаи алоқа, ҶС «Тоҷиктелеком», стансияи телефон, Корхонаи воҳиди давлатии хоҷагии манзилу коммуналӣ, хоҷагии об, 90 нуқтаи хидматрасонии маишӣ, универмаги «Файзобод», 10 чойхонаи ҷамъиятӣ, муассисаҳои таҳсилоти миёнаи умумии № 1 ва № 35, муассисаи давлатии «Гимназияи Файзобод», қасри фарҳанг, кохи Рудакӣ, китобхонаи марказӣ, китобхонаи бачагона, мактаби санъат, театри халқӣ, беморхонаи марказӣ, дармонгоҳ, 9 дорухона, комитети ҷавонон, варзиш ва сайёҳӣ, 3 майдончаи волейбол, Шуъбаи корҳои дохилӣ, Кумитаи амният, Суд, Прокуратура, Комиссариата ҳарбӣ, Кумитаи андоз, Кумитаи амвол, ҷамъияти «Ронанда», Ҷамъияти мададгори мудофиа, шуъбаи сохтмони коммуналӣ, комитети заминсозӣ ва геодезӣ, шуъбаи кишоварзӣ, шуғли аҳолӣ ва ҳифзи иҷтимоӣ, шӯбаи Сабти асноди ҳолати шаҳрвандӣ, шуъбаи интихоби касб, корхонаи бақайдгирии биноҳо, архив, почта, Комитети ҳолатҳои фавқулода, шуъбаи суғурта, идораи барқ, идораи беҳдошти эпидемиологӣ, идораи байторӣ, филиали «Агроинвестбонк», «Ориёнбонк», «Амонатбонк», «Тоҷиксодиротбонк», «Аврангзеб», «Ҳақиқ», «Бонки саноатӣ», «Зар», ЭСХАТО, иттиҳодияҳои ҷамъиятии Ҳаракати вахдати миллӣ ва эҳёи Тоҷикистон, Созмони Ҷавонон, Шӯрои ветеранҳои ҶБВ, шӯрои ҷанговарони интернатсионалист, ҷамъияти маъюбон, созмони «Бунёди хазинаи Оғохон», нашрияҳои «Набзи Файзобод» ва «Парвин» фаъолият доранд.

Кишоварзӣ
---------

Дар ихтиёри сокинони ҷамоат 620 cap гов, 300 cap гӯсфанд, 770 cap буз, 12 cap асп, 1146 cap мурғ, 300 оилаи занбӯри асал мавчуд аст.

Маориф
------

Дар мактабҳои шаҳрак ба 2172 нафар хонанда 120 нафар омӯзгорон таълиму тарбия медиҳанд.

Тиб
---

Беморхонаи марказии ноҳияи Файзобод
Дар муассисаҳои тиббӣ ба сокинони шаҳрак ва ноҳия 27 нафар духтур ва 71 нафар кормандони миёнаи тиббӣ хидмати тиббӣ мерасонанд.

Фарҳанг
-------

Кохи синамо
Дар китобхонаҳои шаҳрак 82000 нусха китоб нигоҳдорӣ мешавад.

Эзоҳ
----

1. ↑  *Агентии омори назди Президенти Ҷумҳурии Тоҷикистон.* ШУМОРАИ АҲОЛИИ ҶУМҲУРИИ ТОҶИКИСТОН ТО 1 ЯНВАРИ СОЛИ 2022. 23 ноябри 2022 санҷида шуд. Баргирифта аз сарчашмаи аввал 10 октябри 2022.
2. ↑  Шумораи аҳолии Ҷумҳурии Тоҷикистон то 1 январи соли 2016.. 8 октябри 2016 санҷида шуд. Баргирифта аз сарчашмаи аввал 2 июли 2015.

Сарчашма
--------

* ФАЙЗОБОД. Энсиклопедия. — Душанбе, 2011. СИЭМТ, — 392 саҳ. — ISBN 978-99947-33-48-4

| ⚙️ Flag of Tajikistan Маҳалҳои аҳолинишини ноҳияи Файзобод |
| --- |
| Марказ | Файзобод |  |
| Деҳоти Бӯстон | Бӯстон • Офтобрӯя • Себистон • Ҳаймаҳмадӣ • Чилчашма |
| Деҳоти Вашгирд | Баҳористон • Лолагӣ • Сино • Шахтакиён |
| Деҳоти Дӯстмурод Алиев | Боғи Мирӣ • Кабкрез • Кенҷаобод • Кӯҳсор • Қанғелӣ • Навбаҳор • Сайдонӣ • Сурхдара • Файзобод • Файзрез • Чуқурак • Ҷонварсӯз |
| Деҳоти Қалаидашт | Бобои Валӣ • Дараи Гусфандак • Дашти Марзо • Дороб • Қалъаи Дашт • Очилдӣ • Элок |
| Деҳоти Меҳробод | Арча • Гулафшон • Қасамдара • Меҳрободи Боло • Меҳрободи Миёна • Меҳрободи Поён • Муллоашӯрӣ  • Нодирӣ • Себзор • Сомониён • Устошамс • Файзоба • Хамивафо • Хуросон • Чорбоғ • Шерамон • Шифобахш • Шукурӣ • Яккабед |
| шаҳраки 30-солагии истиқлол | Гултеппа • Заркамар • Мискинобод • Муминобод • Сарой • Орифон • Файзобод • Фатҳобод • Шаҳтуто |
| Деҳоти Чашмасор | Бунисумч • Ғуломдавлат • Дурахшон • Кӯлобиён • Сарисафедхок • Тахтиалиф • Чашмасор • Эшоно |
| Деҳоти Ҷавонон | Арзанова • Дова • Дубеда • Карсанг • Муллотуғма • Навобод • Обисангбур • Саричашма • Саричинор • Хамисавра • Хамисеб • Чаноро • Ҷавонон |